EkBass/fiwiki-20250220-pages-articles huggingface dataset:
Louis Aragon

Louis Aragon (3. lokakuuta 1897 Pariisi – 24. joulukuuta 1982 Pariisi) oli ranskalainen historioitsija, runoilija ja kirjailija.Louis Aragon The International Dada Archive Aragon oli mukana dada-liikkeessä vuosina 1919–1924 ja hänestä tuli yksi kirjallisuuden surrealismin perustajia yhdessä André Bretonin ja Philippe Soupault’n kanssa. Monien muiden surrealistien tavoin Aragonkin liittyi kommunistiseen puolueeseen. Hän kirjoitti poliittissävyisiä runoja koko uransa ajan. Hän kuitenkin myös arvosteli Neuvostoliittoa, varsinkin 1950-luvulla. Aragon kuului Ranskan kommunistiseen puolueeseen vuodesta 1927. Saksan miehittäessä Ranskaa hän kuului vastarintaliikkeeseen. Hän irtautui surrealismista 1932 ja kannatti sen jälkeen sosialistista realismia. ==Palkinnot ja tunnustukset== * Leninin kansainvälinen rauhanpalkinto vuonna 1956 * Renaudot-palkinto 1936Aragon, Louis, Kirjasampo, viitattu 25.11.2021 == Suomennettuja teoksia == * * (romaani) ===Suomennettuja runoja=== ;LähdeLouis Aragon, Lahden kaupunginkirjaston runotietokanta 17.5.2021, viitattu 25.6.2021 ;Antologioissa * Rakkausrunoja: valikoima maailmankirjallisuudesta, Helsinki: Otava 1953 * Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, WSOY 2004 ISBN 951-0-29121-8 * ;Runot * Ei ole onnellista rakkautta (Il n’y a pas d’amour heureux), suom. Anja Samooja, teoksessa: Rakkausrunoja * Haikaran huuto (Le cri du butor; katkelma), suom. Aale Tynni, teoksissa: Tuhat laulujen vuotta (1974, 2004) ja Tulisen järjen aika * Laulu La Rochellen piirityksestä (Chanson du Siège de La Rochelle), suom. Aale Tynni, teoksessa: Tulisen järjen aika * Mitä olisin ilman sinua, suom. Tyyne Saastamoinen, julkaisussa: Kulttuurivihkot 1983; nro 1 * Olen aina tuskani kuningas, suom. Anja Samooja, julkaisussa: Ajan kirja: kirjallinen neljännesvuosilehti 1949; nro 3 * Rakastavaiset erossa (Les Amants Séparés), suom. Aale Tynni, teoksessa: Tulisen järjen aika * Rikhard II neljäkymmentä (Richard II Quarante), suom. Aale Tynni, teoksissa: Tuhat laulujen vuotta (1974, 2004) ja Tulisen järjen aika (Runo on kirjoitettu Ranskan miehityksen aikana. Runon nimessä oleva sana neljäkymmentä viittaa vuosilukuun 1940) * Ruusu ja reseda (La rose et le réséda), suom. Aale Tynni, teoksissa: Tuhat laulujen vuotta (1957, 1974, 2004) ja Tulisen järjen aika * Syreenit ja ruusut (Les Lilas et les Roses), suom. Aale Tynni, teoksissa: Tuhat laulujen vuotta (1974, 2004) ja Tulisen järjen aika == Lähteet == Luokka:Ranskalaiset historioitsijat Luokka:Ranskalaiset kirjailijat Luokka:Ranskalaiset runoilijat Luokka:Ranskalaiset kommunistit Luokka:Surrealistit Luokka:Vuonna 1897 syntyneet Luokka:Vuonna 1982 kuolleet
Boonie

Booniella tarkoitetaan yleensä mustaa, oliivinvihreää tai maastokuvioista lierihattua. Boonie kehitettiin toisen maailmansodan jälkeen sotilaskäyttöön. Sitä käytettiin ensimmäisen kerran Yhdysvaltojen erikoisjoukoilla Vietnamin sodassa ja siitä lähtien monet maat ovat omaksuneet boonien käytön armeijoilleen. Boonien tarkoituksena oli korvata joissain tilanteissa kömpelö ja painava kypärä. Se myös helpotti maastoutumista tiheässä viidakossa, jossa pyöreä kypärä oli helppo havaita. Eri maissa hatulle on eri nimityksiä, esimerkiksi australiassa lierihattuja kutsutaan ns. bush hateiksi eli "puskahatuiksi". == Materiaalit == Boonien kangas on yleensä puuvillaa, mutta siihen on ommeltu nylonsäikeitä ruudukon muotoon. Tätä kangasta kutsutaan yleisnimellä Rip-Stop-kankaaksi. Luokka:Hatut
Hjalmar Procopé

Hjalmar Procopé voi tarkoittaa seuraavia henkilöitä: * Hjalmar J. Procopé (1889–1954), suomalainen poliitikko ja diplomaatti, Suomen ulkoministeri * Hjalmar Procopé (1868–1927), suomalainen runoilija * Hjalmar Procopé (1842–1877), Turkin sodassa kaatunut suomalainen eversti
Carl Göran Aminoff

Albrecht Carl Göran Aminoff (28. toukokuuta 1916 Hanko – 30. maaliskuuta 2001 Helsinki) oli suomalainen yritysjohtaja, kauppatieteiden kunniatohtori, Ruotsalaisen Kansanpuolueen (RKP) poliitikko ja ministeri. Carl Göran Aminoffin vanhemmat olivat everstiluutnantti Torsten Aminoff ja Gerda Maria Aminoff. Aminoff suoritti ylemmän oikeustutkinnon Helsingin yliopistossa vuonna 1942.Kuka kukin on 1978, s. 46. Hän osallistui jatkosotaan, jonka aikana hänet ylennettiin vuonna 1941 vänrikiksi ja vuonna 1943 luutnantiksi. Varatuomarin arvo hänelle myönnettiin 1945. Aminoff oli vuosina 1946–1949 Suomen Puunjalostusteollisuuden Keskusliiton lakimies, vuosina 1949–1957 G. A. Serlachius Oy:n lakiasiainosaston johtaja ja vuosina 1958–1979 vakuutusyhtiö Eläke-Varman toimitusjohtaja. Aminoff kuului Ruotsalaisen Kansanpuolueen keskushallintoon vuosina 1962–1984 ja oli puolueen pitkäaikainen rahastonhoitaja. Hän oli vuosien 1976–1977 Miettusen III hallituksessa ulkomaankauppa-asioista vastannut ministeri samanaikaisesti ulkoministeriössä sekä kauppa- ja teollisuusministeriössä. Aminoff oli pitkään Suomen viimeisin aatelinen ministerinä.Alexis Snellman: Suomen aateli – yhteiskunnan huipulta uusiin rooleihin 1809–1939, s. 278. Helsingin yliopisto 2014. Aminoffilla oli lukuisia luottamustehtäviä. Hän oli muun muassa Östra Finlands Nation -osakunnan kuraattori 1945–1947, Suomen Vakuutusyhtiöiden Keskusliiton hallituksen jäsen vuodesta 1959 ja varapuheenjohtaja 1966–1971, Eläketurvakeskuksen hallituksen jäsen vuodesta 1961 ja varapuheenjohtaja vuodesta 1976, Työeläkelaitosten Liiton hallituksen jäsen vuodesta 1964 ja puheenjohtaja vuodesta 1975, Svenska Handelshögskolanin hallituksen jäsen 1966–1975 ja puheenjohtaja 1969–1975 sekä vakuutusyhtiö Fennian hallituksen puheenjohtaja vuodesta 1974. Lisäksi hän oli Svenska litteratursällskapet i Finlandin ja Svenska Handelshögskolans Studentkårin kunniajäsen. Aminoff vihittiin ruotsinkielisen kauppakorkeakoulu Hankenin kauppatieteen kunniatohtoriksi vuonna 1979. Aminoffin veli oli toimittaja ja kansanedustaja Torsten G. Aminoff. ==Julkaisut== * Nyuppsatta truppförband i Finland 1770–1808. Suomen historiallinen seura, 1971. ==Katso myös== * Aminoff (suku) == Lähteet == Luokka:Suomen ruotsalaisen kansanpuolueen poliitikot Luokka:Suomen ministerit Luokka:Suomalaiset juristit Luokka:Suomalaiset aateliset Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 2001 kuolleet
Michael Apted

Michael Apted (10. helmikuuta 1941 Aylesbury, Buckinghamshire, Iso-Britannia – 7. tammikuuta 2021) oli brittiläinen elokuvaohjaaja. Hän aloitti uransa dokumenttien parissa ja aloitti ohjaajana brittiläisessä Coronation Street -saippuasarjassa.Michael Apted: 56 Up and still going strong Guardian 13.5.2012 Suomessa Apted kävi vuonna 1983 ohjaamassa vakoilujännityselokuvaa Gorkin puisto, jossa Helsinki esitti Moskovaa.Suomi Venäjänä elokuvissa , Kavi. Viitattu 29.5.2015. Hän ohjasi myös James Bond -elokuvan Kun maailma ei riitä (1999) ja fantasiaelokuvan Narnian tarinat: Kaspianin matka maailman ääriin (2010).Elokuvat, joissa henkilö on esiintynyt/työskennellyt (26 kpl) Elonet Aptedin dokumenttituotannoista tunnetaan erityisesti seitsemän vuoden välein tehty seurantadokumenttien sarja 14:stä vuoden 1957 paikkeilla syntyneestä britistä, kymmenestä miehestä ja neljästä naisesta, jotka valittiin 7-vuotiaina eri yhteiskuntaluokista ja taustoista sarjan ensimmäiseen osaan Seven Up! (1964). Heidän myöhemmistä vaiheistaan ja ajatuksistaan kerrotaan elokuvissa 7 Plus Seven (1970), 21 Up (1977), 28 Up (1984), 35 Up (1991), 42 Up (1998), 49 Up (2005), 56 Up (2012) ja 63 Up (2019). == Elokuvia == Elokuvan nimi (englanniksi) Suomenkielinen nimi Vuosi Maa Laji The Triple Echo - 1973 Iso-Britannia Fiktio Stardust - 1974 Iso- Britannia Fiktio Stronger Than the Sun Voimakkaampi kuin aurinko 1977 Iso- Britannia Fiktio, tv-tuotanto The Squeeze Loukussa 1977 Iso-Britannia Fiktio Agatha - 1979 Iso-Britannia Fiktio Coal Miner’s Daughter Kaivosmiehen tytär 1980 Yhdysvallat Fiktio Continental Divide Nimeni on "Kotkis" 1981 Yhdysvallat Fiktio P’tang, Yang, Kipperbang Koululaisrakkautta 1982 Iso-Britannia Fiktio Gorky Park Gorkin puisto 1983 Yhdysvallat Fiktio Firstborn * Äidin uusi * Painajaisten isäpuoli 1984 Yhdysvallat Fiktio Sting: Bring On the Night - 1985 Iso-Britannia Fiktio Critical Condition Wow! Mikä pako! 1987 Yhdysvallat Fiktio Gorillas in the Mist Sumuisten vuorten gorillat 1988 Yhdysvallat Fiktio The Long Way Home Pitkä matka kotiin 1989 Iso-Britannia Fiktio, tv-tuotanto Class Action Oikeustaistelu 1990 Yhdysvallat Fiktio Incident at Oglala - 1992 Yhdysvallat Dokumentti Thunderheart Ukkossydän 1992 Yhdysvallat Fiktio Blink Sokea todistaja 1994 Yhdysvallat Fiktio Nell - 1994 Yhdysvallat Fiktio Extreme Measures Äärirajat 1996 Yhdysvallat Fiktio Always Outnumbered Varjopuolella 1998 Yhdysvallat Fiktio The World Is Not Enough Kun maailma ei riitä 1999 Iso- Britannia Fiktio Enigma - 2001 Iso-Britannia Fiktio Enough Viimeiseen pisaraan 2002 Yhdysvallat Fiktio Amazing Grace - 2006 Iso-Britannia Fiktio Chronicles of Narnia: The Voyage of the Dawn Treader Narnian tarinat: Kaspianin matka maailman ääriin 2010 Yhdysvallat Fiktio Chasing Mavericks - 2012 Yhdysvallat Fiktio Unlocked - 2017 Yhdysvallat Fiktio == Lähteet == == Aiheesta muualla == * * Michael Aptedin muistokirjoitus Helsingin Sanomissa Luokka:Brittiläiset elokuvaohjaajat Luokka:Grammy-palkinnon saajat Luokka:Vuonna 1941 syntyneet Luokka:Vuonna 2021 kuolleet
Kirnu

Kirnu on perinteisesti sylinterin muotoinen puinen astia, jossa kermasta tehdään voita. Mäntäkirnussa kerma saatetaan liikkeeseen puisella käsin edestakaisin liikuteltavalla männällä. Kampikirnussa kerman liike saadaan aikaan kammen liikkeen mukana pyörivällä lavalla. Kun suurin osa kerman rasvasta on muuttunut voiksi, jäljelle jää juomaksi kelpaava osa, jota kutsutaan kirnupiimäksi.Lehmitulet, karjankutsuhuudot, iltalypsy,separointi, kirnuaminen,leipäjuuston valmistus Kirnuamiseen käytettyä kermaa kertyi taloudessa niin hitaasti, että se ehti muuttua hapankermaksi ennen kirnuamista. Voin erottamisen jälkeen jäljelle jäävästä juomastakin tuli tällöin kirnupiimää kirnumaidon sijaanVoin teollinen valmistus. Opetushallitus. https://www.oph.fi/sites/default/files/documents/voin- teollinen-valmistus.pdf. ==Kirnu-sanan kuvaannollista käyttöä== Karjatalouskulttuurissa kirnu on tärkeä työväline, jonka muoto ja toiminta ovat antaneet kuvaannollisia ilmauksia useisiin eri yhteyksiin: Hiidenkirnuksi kutsutaan geologista muotoa, patamaista syvennystä, joita virtaavan veden pyörittämä sora synnytti jääkaudella kalliouomiin.Tykkejä on kuvaannollisesti kutsuttu tulikirnuiksi. == Lähteet == == Aiheesta muualla == Luokka:Astiat Luokka:Maataloustyökalut
Louis Althusser

Louis Pierre Althusser (16. lokakuuta 1918 – 22. lokakuuta 1990) oli ranskalainen filosofi. Hän oli strukturalistinen marxisti ja kommunisti, joka tuli tunnetuksi filosofiassa myös teoreettisena antihumanistina. Hän syntyi Ranskan Algeriassa ja muutti sitten Pariisiin opiskelemaan huippukoulu École Normale Supérieuressa. Althusser toimi aktiivisesti Ranskan kommunistisen puolueen parissa. Kuitenkin hänen suhteensa puolueeseen oli monesti ristiriitainen, eikä hän säästänyt edes sitä kritiikiltään. == Elämä == Isänsä kuoleman jälkeen Althusserin perhe muutti Algeriasta Ranskaan. Toisen maailmansodan aikana Althusser palveli sotajoukoissa ja päätyi lopulta vankileirille, jonne hän jäi loppusodan ajaksi. Vankileirillä hän tutustui kommunistiseen toimintaan. Vuonna 1946 Althusser tapasi Hélène Rytmanin, jonka kanssa hän avioitui ja pysyi naimisissa tämän kuolemaan asti. Sotien jälkeen Althusser aktivoitui poliittisesti. Hän otti hyvin paljon vaikutteita Karl Marxilta seuraten tämän jalanjälkiä. Althusser kärsi pitkään niin fyysisistä kuin psyykkisistä terveysongelmista. Vuonna 1980 hän kuristi vaimonsa kuoliaaksi, ja vietti tämän jälkeen kolme vuotta psykiatrisessa sairaalassa. Althusser kuoli sydänkohtaukseen 72-vuotiaana vuonna 1990. == Ajatukset == Antihumanistiseen tapaan Althusserin mukaan ihmisellä ei ole vapaata tahtoa. Yhteiskunnan rakenteet määräävät tapahtumia, ja ideologia valtaa ihmiset allensa. Ideologian käsite oli Althusserille keskeinen: ideologiat ovat "mielteiden järjestelmiä, joilla on tietty yhteiskunnallinen funktio". Ideologiat saavat aikaan sen, että toimija luulee haluavansa toimia niiden mukaan. Valtiokoneistoja on kahdenlaisia: sortavia ja ideologisia. Mitään "porvareiden salaliittoa" ei Althusserin mukaan ole, vaan porvaritkin ovat ideologiansa orjia. Koneisto koostuu yhteiskunnallisista rakenteista, eikä sitä hallitse kukaan. Althusser erittelee ideologiset valtiokoneistot muun muassa uskonnolliseen, koulutukselliseen, oikeudelliseen, poliittiseen ja tiedotukselliseen. Epistemologinen katkos () oli eräs Althusserin keskeisiä käsitteitä, joka tarkoitti katkosta ideologian ja tieteen välillä. Althusser sai mainetta ansiokkaana argumentoijana; toisaalta hänet tavattiin myös käyttämästä muun muassa Marxilta lainauksia, joita Marx ei tosiasiassa ollut lausunut. == Kirjallisuutta == * == Aiheesta muualla == * Luokka:Ranskalaiset filosofit Luokka:Mannermaiset filosofit Luokka:Yhteiskuntafilosofit Luokka:Vuonna 1918 syntyneet Luokka:Vuonna 1990 kuolleet
Islannin sinfoniaorkesteri

Islannin sinfoniaorkesteri (islanniksi Sinfóníuhljómsveit Íslands) on Islannissa toimiva sinfoniaorkesteri. Se perustettiin 9. maaliskuuta 1950. Orkesterin kapellimestarina ja taiteellisena johtajana toimii tällä hetkellä Eva Ollikainen. Hänen lisäkseen orkesteria ovat johtaneet muiden muassa suomalaiset Osmo Vänskä ja Petri Sakari Vuonna 2003 Islannin sinfoniaorkesteri esiintyi yhdessä Todmobile -yhtyeen kanssa. Esityksestä julkaistiin live-levy Sinfónía. == Aiheesta muualla == *Viralliset kotisivut , Luokka:Islantilaiset orkesterit
Vilfredo Pareto

Vilfredo Federico Damaso Pareto (15. heinäkuuta 1848 Pariisi – 19. elokuuta 1923 Geneve) oli italialais-ranskalaista sukujuurta oleva yhteiskuntatieteilijä, jonka tieteellinen tutkimustyö keskittyi taloustieteeseen, sosiologiaan ja filosofiaan. Erityisesti Pareto tutki tulojen jakautumista ja taloudellisten toimijoiden valintoja. Tunnetuin Pareton kehittämistä konsepteista on Pareto-tehokkuus. == Elämä ja ura == Pareton isä oli italialainen insinööri ja hänen äitinsä oli ranskalainen. Lapsuutensa hän vietti keskiluokkaisessa ympäristössä. Pareto menestyi hyvin koulussa. Hän valmistui vuonna 1868 insinööriksi torinolaisesta korkeakoulusta. Hänen lopputyönsä käsitteli tasapainotiloja kiinteissä kappaleissa. Väitetään, että Pareton myöhemmät tutkimukset talouden tasapainotiloista perustuvat osittain tähän lopputyöhön. Valmistumisensa jälkeen Pareto työskenteli insinöörinä ensin Italian valtion omistamassa rautatieyhtiössä ja myöhemmin yksityisellä sektorilla. Vuonna 1886 Paretosta tuli kolmeksi vuodeksi firenzeläisen yliopiston taloustieteen ja johtamisen luennoitsija. Vuonna 1893 taloustieteilijä Léon Walras valitsi Pareton seuraajakseen Lausannen yliopistoon poliittisen taloustieteen professorin virkaan, ja Pareto vaimoineen muutti läheiseen Célignyyn. Italian diktaattori Benito Mussolini nimitti vuonna 1923 vastentahtoisen Pareton Italian senaattoriksi. Pareto kuitenkin kuoli samana vuonna sydäntautiin, ja hänet haudattiin ilman kunnianosoituksia Célignyn hautausmaalle. == Tutkimuksia == Vuonna 1906 Pareto teki kuuluisan havaintonsa, jonka mukaan 20 % Italian väestöstä omistaa 80 % kaikesta omaisuudesta. Tämä havainto yleistettiin myöhemmin Pareton periaatteeksi tai 80–20-säännöksi. Pareto-jakauma on tämän havainnon laajempi yleistys. Pareto kehitti myös tulonjaon tasaisuutta mittaavan Pareto-indeksin. Pareton mukaan on nimetty myös Pareto-diagrammi, erityinen histogrammi, jolla kuvataan Pareton periaatetta. Pareto oli myös tärkeä politiikan teorian klassikko. Hän edusti eliittiteoriaa, jossa korostetaan, että yhteiskuntaan muodostuu aina hallitseva luokka, oli se nimellisesti minkä muotoinen tahansa. Eliiteillä on kuitenkin taipumus tulla itsekylläisisksi, jolloin ne menettävät valta-asemansa, sillä kyvykkäin aines raivaa tietä itselleen. Pareton kannattaja tässä suhteessa oli hänen maanmiehensä Gaetano Mosca. == Lähteet == == Aiheesta muualla == * Luokka:Italialaiset taloustieteilijät Luokka:Sosiologit Luokka:Vuonna 1848 syntyneet Luokka:Vuonna 1923 kuolleet
Satakunnan laulu

Satakunnan laulu ("Kauas missä katse kantaa...") on Satakunnan maakuntalaulu. Se tehtiin Länsi-Suomen kansanopiston 20-vuotisjuhlaan, joka pidettiin juhannuspäivänä 1912. Laulun on säveltänyt Aksel Törnudd ja sanoittanut Aino Voipio. Kokonaan alkuperäistä Satakunnan laulua ei ole hyväksytty Satakunnan maakuntalauluksi, sillä Satakunnan maakuntaliitto päätti sotien jälkeen, ettei kuusisäkeistöisen laulun toista, neljättä ja viidettä säkeistöä oteta mukaan. Samalla liitto teki pienen muutoksen kolmannen säkeistön sanoitukseen. ==Lähteet== *Satakunnan laulu ja sen historia Satakuntaliiton kotisivuilla *Laulun sanat ja tietoa Luokka:Suomen maakuntalaulut Luokka:Satakunta
Artapanos

Artapanos Aleksandrialainen (, ; 100-luku eaa.) oli hellenistinen juutalainen historioitsija joka vaikutti Aleksandriassa. Hän kirjoitti juutalaisten historiasta. Hän muun muassa väitti, että egyptiläiset olivat oppineet tieteensä ja teknologiansa Moosekselta juutalaisten ollessa maassa ennen Exodusta. Artapanoksen teokset eivät ole säilyneet, mutta niistä on säilynyt osia myöhempien historioitsijoiden, pääasiassa Eusebioksen (Praeparatio Evangelica ix. 18, 23) ja Klemens Aleksandrialaisen (Stromata i. 23, 154) teoksissa. == Lähteitä == * Työrinoja, Reijo: Platonismi, aristotelismi ja teologia keskiajalla teoksessa Luokka:Juutalaiset historioitsijat Luokka:Antiikin kreikkalaiset historioitsijat
Pareto

Pareto viittaa seuraaviin: == Henkilöitä == * Paula Pareto (s. 1986), argentiinalainen judon olympiavoittaja ja maailmanmestari * Vilfredo Pareto (1848–1923), italialais-ranskalainen taloustieteilijä, sosiologi ja filosofi == Vilfredo Pareton mukaan nimettyjä käsitteitä == * Pareto-tehokkuus, peliteoreettinen käsite * Pareto-jakauma eli Bradford-jakauma, eräs todennäköisyysjakauma * Pareton periaate, teoria ilmiöiden syiden ja seurauksien suhteista * Pareto-diagrammi, graafinen esitys Pareton periaatteesta * Pareto-indeksi, tulonjaon tasaisuuden mittari. == Paikkakuntia == * Pareto, kunta Italiassa Piemonten alueella.
L/A Merisilta

Lautta-alus L/A Merisilta on lautta-alus Meriluodon ohella toinen Perämerellä Oulunsalon Riutunkarin ja Hailuodon välillä liikennöivistä lautta-aluksista. Merisilta on kahdesta lautta-aluksesta suurempi. Aluksen on rakentanut Rauma- Repola Oy Uudenkaupungin telakalla vuonna 1988. Alus liikennöi Oulunsalon ja Hailuodon saaren välisessä kapeassa salmessa. Lauttareitin pituus on 6 894 metriä, ja se on osa seututietä 816. == Tekniset tiedot == * Kuivapaino: 1 022 tonnia * Kapasiteetti: noin 55 henkilöautoa * Autokannen pituus: 60,5 metriä * Autokannen leveys: 10,2 metriä * Hyötykuorma: 290 tonnia * Syväys: 3,6 metriä == Lähteet == ==Aiheesta muualla== * Finferries: Hailuodon päälautta Merisillan aikataulu Luokka:Hailuodon liikenne Luokka:Suomen lautta-alukset‎ Luokka:Oulunsalo Luokka:Perämeri
L/A Meriluoto

Lautta-alus L/A Meriluoto on lautta-alus Merisillan ohella toinen Perämerellä Oulunsalon Riutunkarin ja Hailuodon välillä liikennöivistä lautta-aluksista. Meriluoto on kahdesta lautta-aluksesta pienempi. Aluksen on valmistanut Uudenkaupungin telakka, ja se otettiin liikenteeseen vuonna 1996. Alus liikennöi Oulunsalon ja Hailuodon saaren välisessä salmessa. Lauttareitin pituus on noin 6,9 kilometriä, ja se on osa seututietä 816. Lautalla on vapaasti kaikkien käytettävissä avoin langaton lähiverkko PanOulu. ==Tekniset tiedot== * Paino: 950 tonnia (kun tankit ovat täynnä) * Autokannen pituus: 49,6 metriä * Autokannen leveys: 10,2 metriä * Hyötykuorma: 150 tonnia ==Lähteet== ==Aiheesta muualla== * FinFerries: Hailuodon lauttojen aikataulut * FinFerries: L/A Meriluodon tekniset tiedot Luokka:Hailuodon liikenne Luokka:Suomen lautta-alukset‎ Luokka:Oulunsalo Luokka:Perämeri
Alessandra Ambrosio

Alessandra Corine Ambrosio (s. 11. huhtikuuta 1981), on brasilialainen huippumalli. Ambrosion sukunimen virallinen kirjoitusasu on Ambrósio, mutta hän käyttää malliurallaan sukunimensä kirjoitusasuna Ambrosiota. Ambrosion ensimmäinen mallintyö oli Marie Claire -aikakauslehden brasilialaisversiossa poseeraaminen. Sen jälkeen hän on poseerannut muun muassa Cosmopolitanissa ja Ellessä, sekä toiminut Christian Diorin, Christian Lacroixin ja monien muiden muotitalojen mallina. Hän oli myös yksi kuuluisan Victoria's Secretin malleista (viimeisen kerran Victoria's Secret -enkelinä vuoden 2017 muotinäytöksessä Shanghaissa). == Aiheesta muualla == * Alessandra Ambrosion viralliset websivut * Alessandra Ambrosio World * Luokka:Brasilialaiset mallit Luokka:Vuonna 1981 syntyneet Luokka:Elävät henkilöt
2-propanoli

2-propanoli eli isopropanoli tai isopropyylialkoholi (IPA) (myös propan-2-oli) kuuluu alkoholien aineryhmään. 2-propanolin rakennekaava voidaan esittää muodossa CH3CHOHCH3. 2-propanoli on normaaliolosuhteissa väritön, helposti syttyvä, palava, kirkas neste, jonka moolimassa on 60,1 g/mol, kiehumispiste 82 °C, sulamispiste −89 °C, tiheys 0,786 g/cm3 (vesi = 1,0 g/cm3), leimahduspiste 12 °C, itsesyttymislämpötila 456 °C ja CAS-numero 67-63-0. Aineen höyry on ilmaa raskaampaa. Yhdistettä esiintyy kukkien tuoksuissa ja semiokemikaalina eliöiden viestinnässä. 2-propanoli on propanolin C3H7OH isomeerinen muoto. Suomessa isopropanolia käytetään liuottimena ja pesunesteenä esimerkiksi maali-, painoväri-, elintarvike- ja lääketeollisuudessa. Isopropanolia käytetään myös pesu- ja desinfektioaineissa sekä jäänestoaineissa. 2-propanolia on käytetty asetonin valmistukseen. Sitä käytetään myös kaupallisesti myytävän etanolin denaturoimiseen.KÄYTTÖTURVALLISUUSTIEDOTE Sinol-100 Se on erityisen suosittua puhdistusaineena sähkölaitteiden huollossa, esimerkiksi tietokoneiden tapauksessa helposti likaantuvien piirilevykontaktien, magneettisten lukupäiden ja optisten asemien linssien puhdistuksessa sekä tarpeettoman piitahnan poistossa. == Katso myös == *Propanoli *1-propanoli == Lähteet == == Aiheesta muualla == * *Isopropanolin OVA-ohje *PubChem: 2-Propanol *Human Metabolome Database: Isopropyl alcohol *KEGG: 2-Propanol *ChemBlink: Isopropanol *Pherobase: Floral Compound – propan-2-ol *Pherobase: Semiochemical – propan-2-ol Luokka:Alkoholit Luokka:Polttoaineet Luokka:Liuottimet
Eupolemos

Eupolemos (toinen vuosisata eaa.) oli hellenistinen juutalainen historioitsija, jonka teoksista on säilynyt ainoastaan viisi katkelmaa Eusebioksen teoksessa Praeparatio Evangelica, upotettuna lainauksiin Aleksandros Polyhistorilta ja Klemens Aleksandrialaisen Stromatasta. Kuudes Polyhistorin Eupolemoksen nimiin laittama katkelma Eusebioksen lainauksissa on yleisesti katsottu väärennökseksi, koska ne poikkeavat liikaa muista lainauksista. Niiden kirjoittaja on nimetty Pseudo-Eupolemokseksi. Eupolemos väitti Artapanoksen tyyliin, että egyptiläiset ja foinikialaiset olivat saaneet tähtitieteen juutalaisilta. Hänen mukaansa sen oli keksinyt alun perin Eenok, ja sen opetti näille kansoille Abraham. == Lähteitä == * Työrinoja, Reijo: Platonismi, aristotelismi ja teologia keskiajalla teoksessa Luokka:Antiikin kreikkalaiset historioitsijat Luokka:Juutalaiset historioitsijat
Meriluoto

Meriluoto voi tarkoittaa: ;henkilöitä: * Aila Meriluoto (1924–2019), suomalainen runoilija, kirjailija ja kääntäjä, Kaarlo Meriluodon tytär * Jaakko Meriluoto (1917–1988), suomalainen tekniikan tohtori ja professori * Johan Meriluoto (s. 1974), suomalainen kolmiloikkaaja * Kaarlo Meriluoto, ent. Willman (1885–1972), suomalainen filosofian maisteri ja rehtori * Kai Meriluoto (s. 2003), suomalainen jalkapalloilija * Katja Meriluoto (s. 1975), suomalainen lastenkirjailija, runoilija ja suomentaja * Laura Meriluoto (s. 1985), suomalainen Vasemmistoliiton poliitikko ja kansanedustaja * Minna Kauppinen, o.s. Meriluoto (s. 1985), suomalainen jalkapalloilija * Päivi Aaltonen, o.s. Meriluoto (s. 1952), suomalainen jousiampuja ja olympiamitalisti. ;muita merkityksiä: * lautta-alus Meriluoto, Hailuodon yhteysalus.
Aristobulos

Aristobulos, katso: * Juutalaisia kuninkaita ** Aristobulos ** Aristobulos II ** Aristobulos III ** Aristobulos IV, Juudean prinssi, Herodes Suuren poika ja Agrippa I:n isä * Aristobulos Paneaslainen, hellenistinen juutalainen filosofi * Aristobulos Kassandreialainen, kreikkalainen historioitsija, osallistui Aleksanteri Suuren sotaretkiin
Raúl Alfonsín

Raúl Ricardo Alfonsín Foulkes (12. maaliskuuta 1927 Chascomús, Argentiina – 31. maaliskuuta 2009) oli argentiinalainen poliitikko, joka toimi maan presidenttinä vuodesta 1983 vuoteen 1989. Alfonsin opiikseli oikeustiedettä La Platan yliopistossa ja perusti sanomalehden kotikaupunkiinsa Chascomúsiin, noin sata kilometriä Buenos Airesin eteläpuolella. Hän tuli politiikkaan paikallispolitiikan kautta, ja valittiin maan parlamenttiin vuonna 1963. Alfonsín oli ehdolla vuonna 1973 vasemmistolaisen Unión Cívica Radicalin presidenttiehdokkaaksi, mutta hävisi. Vuoden 1976 sotilasvallankaappauksen aikana UCR oli kielletty, mutta vuonna 1983 ensimmäisten juntan jälkeisten presidentinvaaleissa puolueen ehdokkaana ja puheenjohtajana toiminut Alfonsín tuli valituksi. Alfonsínin valtakaudella juntan johtohahmoja syytettiin ihmisoikeusrikoksista. Vuonna 1989 Argentiinaa vaivaavat talousongelmat ja jopa 200 prosenttiin kuukaudessa noussut hyperinflaatio lietsoivat mielenosoituksia ja ryöstelyä ympäri maata. Levottomuudet pakottivat Alfonsínin eroamaan kuusi kuukautta ennen kautensa päättymistä. == Lähteet == == Aiheesta muualla == Luokka:Argentiinan presidentit Luokka:Vuonna 1927 syntyneet Luokka:Vuonna 2009 kuolleet
L/A Falco

L/A Falco on entinen Korppoon ja Houtskarin välillä pysyvästi liikennöinyt lautta. Alkukesästä 2017 Falco korvattiin hybridilautta Elektralla, ja Falco siirtyi varalautaksi vanhan L/A Odilin tilalle. Odilin tulevaisuudesta ei vielä ole tehty päätöstä. Falcon on valmistanut Uudenkaupungin telakka, ja alus otettiin liikenteeseen vuonna 1993. Liikenteestä vastaa Suomen Lauttaliikenne Oy, eli Finferries. Vuoden 2009 loppuun asti se oli osa Destiaa. Osana Rolls-Roycen ja Finferriesin SVAN (Safer Vessel with Autonomous Navigation) -yhteistyöprojektia Falco on varustettu Rolls-Roycen Ship Intelligence -teknologialla, joka sisältää ympäristöä havainnoivia antureita, kameroita ja tutkia. Joulukuussa 2018 L/A Falcosta tuli tiettävästi maailman ensimmäinen maantielautta, joka on kulkenut reittinsä täysin ilman ihmisen ohjausta. L/A Falcoa on myös mahdollista ajaa etäohjauksella Turussa sijaitsevasta ohjauskeskuksesta käsin.YLE Uutiset: Ensimmäisen kerran maailmassa maantielautta kulki ilman ihmisen ohjausta – katso videolta, miten matka Paraisilta Nauvoon sujui (viitattu 3.12.2018)Falco on nykyään Lautta- alus sterna Lautan Sisar-alus. ==Lähteet== ==Aiheesta muualla== * Finferries – M/L Falco tekniset tiedot Luokka:Suomen lautta-alukset‎ Luokka:Paraisten liikenne
L/A Sterna

Lautta-alus L/A Sterna on lautta-alus Falcon ohella toinen Paraisten ja Nauvon välillä liikennöivistä vara-aluksista. Sterna on pienempi kuin hybridilautta Elektra. Sen on valmistanut Hollming Oy. Alus otettiin liikenteeseen vuonna 1992. ==Aiheesta muualla== * Tieliikelaitos: L/A Sterna tekniset tiedot Luokka:Suomen lautta-alukset‎ Luokka:Paraisten liikenne
Joseph Guillemot

Joseph Guillemot (1. lokakuuta 1899 Le Dorat, Ranska – 9. maaliskuuta 1975 Pariisi) oli ranskalainen kestävyysjuoksija. Pienikokoinen Guillemot (160 cm, 54 kg) taisteli ensimmäisessä maailmansodassa ja sai taistelukaasusta pahoja keuhkovaurioita. Hänen sydämensä oli epämuodostuman takia ruumiin oikealla puolella, mutta siitä huolimatta hänestä kehittyi erinomainen kestävyysjuoksija. Vuonna 1920 hän voitti Ranskan mestaruuden 5 000 metrin juoksussa, minkä ansiosta hänet valittiin Antwerpenin kesäolympialaisiin. Olympialaisten ensimmäinen kestävyysjuoksutapahtuma oli 5 000 metrin juoksu. Paavo Nurmi lähti pitämään juoksussa kovaa alkuvauhtia yrittäen pudottaa muut kilpailijat heti alussa. Guillemot pysyi hänen kannassaan ja ohitti hänet viimeisessä kaarteessa. Nurmi ei ollut tottunut loppukireihin, joten hän hölkkäsi maaliin 4,4 sekuntia Guillemotin perässä. Guillemotin voittoaika oli 14.55,6. 10 000 metrin juoksu pidettiin kaksi päivää myöhemmin. Kilpailua aikaistettiin kolmella tunnilla kuningas Albert I:n pyynnöstä. Guillemot kuuli tämän syötyään juuri tukevan aamiaisen. Lisäksi hänen juoksukenkänsä oli varastettu, joten hän joutui juoksemaan kaksi numeroa liian suurilla kengillä. Kilpailussa vatsakrampeista kärsinyt Guillemot kävi tiukan kamppailun Paavo Nurmen kanssa, mikä päättyi Nurmen voittoon loppukirikamppailussa. Nurmi voitti ajalla 31.45,8, Guillemot jäi tästä 1,4 sekuntia. Olympialaisten jälkeen Guillemot voitti 1922 maastojuoksun henkilökohtaisen maailmanmestaruuden sekä oli voittamassa joukkuekilpailun maailmanmestaruuden vuosina 1922 ja 1926. Hän voitti Ranskan mestaruuden 5 000 metrillä kolmeen kertaan, mutta Ranskan yleisurheiluliiton kanssa tulleiden erimielisyyksien takia hän ei päässyt Pariisin olympialaisiin. Uransa aikana hän teki kaksi maailmanennätystä: 2 000 metrillä 5.34,8 ja 3 000 metrillä 8.42,2. Askin päivässä tupakoinut Guillemot kuoli 75-vuotiaana Pariisissa. ==Lähteet== Luokka:Ranskalaiset kestävyysjuoksijat Luokka:Ranskalaiset olympiavoittajat Luokka:Vuonna 1899 syntyneet Luokka:Vuonna 1975 kuolleet
Aristobulos Paneaslainen

Aristobulos (, ; n. 160 eaa.) oli hellenistinen juutalainen filosofi. Hän oli kotoisin Paneasta (Panias, Filippoksen Kesarea) ja vaikutti Aleksandriassa. Hän kuului peripateettiseen koulukuntaan, mutta hän sai vaikutteita myös platonilaisuudesta ja pythagoralaisuudesta. Häntä sata vuotta myöhemmin seuranneen Filon Aleksandrialaisen tavoin hän pyrki yhdistämään heprealaisia pyhiä kirjoituksia kreikkalaiseen ajatteluun. Aristobuloksen mukaan Pythagoraan ja Platonin ajatukset olivat todellisuudessa peräisin Moosekselta. Näin hänen ajattelunsa muistutti aiempien juutalaisten historioitsijoiden Artapanoksen ja Eupolemoksen esittämiä ajatuksia. == Lähteitä == * Jewish Encyclopedia: Aristobulus of Paneas * Työrinoja, Reijo: Platonismi, aristotelismi ja teologia keskiajalla teoksessa Luokka:Juutalaiset filosofit
Suomalainen barokkiorkesteri

Suomalainen barokkiorkesteri on vanhan musiikin esityskäytäntöihin perehtynyt ja periodisoittimilla soittava suomalainen orkesteri. Se toimii pääkaupunkiseudulla. Vuoteen 2009 asti orkesterin nimi oli Kuudennen kerroksen orkesteri. Orkesterin perusti vuonna 1989 cembalisti Anssi Mattila. Nimi Kuudennen kerroksen orkesteri tuli Sibelius-Akatemian silloisen Fredrikinkadun toimipisteen kuudennesta kerroksesta, jossa vanhan musiikin luokka sijaitsi. Mattilan jälkeen taiteellisena johtajana toimi vuosina 2001-2004 sellisti Jukka Rautasalo, ja vuoden 2005 alusta Kapellimestari Tuomas Hannikainen. Kaudella 2010-2012 taiteellisena johtajana on Markku Luolajan-Mikkola ja orkesterin päävierailijana Georg Kallweit. 2000-luvulla orkesteri on laajentanut periodisoittoaan klassismiin. Orkesteri on muun muassa soittanut koko Beethovenin sinfoniasyklin Suomessa ensi kertaa periodisoittimin. Orkesterin levy The Classical Age in Finland on saanut sekä Yleisradion musiikkitoimituksen Vuoden levy 2001 -kunniamaininnan että Äänite- ja kuvatallennetuottajien liiton Janne-palkinnon. Orkesteri soitti Helsingin juhlaviikoilla 2007 George Onslow'n ensimmäinen sinfonian Suomen- kantaesityksen. ==Diskografia== * Musiikkia linnassa (1995) * The Classical Age in Finland (2001) * Vivaldi: Six concertos (2001) * Mozart: Gran partita (2005) ==Aiheesta muualla== * Suomalaisen barokkiorkesterin verkkosivut Luokka:Suomalaiset orkesterit Luokka:Helsingin musiikki
Ossi Reichert

Rosa "Ossi" Reichert (25. joulukuuta 1925 – 16. heinäkuuta 2006) oli saksalainen alppihiihtäjä ja olympiavoittaja. Hän voitti olympiakultaa suurpujottelussa Cortina d'Ampezzossa 1956 ja hopeaa pujottelussa Oslossa 1952. ==Lähteet== Luokka:Saksalaiset alppihiihtäjät Luokka:Saksalaiset olympiavoittajat Luokka:Vuonna 1925 syntyneet Luokka:Vuonna 2006 kuolleet
Marjaniemi (Hailuoto)

Marjaniemi on kylä Hailuodon kunnassa ja samalla Hailuodon saaren läntisin niemi Perämerellä. Marjaniemi on valtakunnallisestikin tunnettu hiekkarannoistaan, kalastajakylästään sekä vuonna 1871 valmistuneesta majakastaan. Marjaniemessä sijaitsivat aiemmin myös Oulun yliopiston Perämeren tutkimusasema sekä Luotsausliikelaitoksen luotsiasema, joka oli pohjoisen Perämeren luotsaustoiminnan keskus. Marjaniemestä muutama kilometri etelään sijaitsee lomakylä Ranta-Sumppu. Saaren läpi kulkeva seututie 816 päättyy Luototalon luokse entisen luotsiaseman ja Marjaniemen majakan juurelle. Marjaniemeen on rakennettu myös nykyaikainen tuulivoimalaitos, jonka tuottama energia kattaa puolet Hailuodon sähköntarpeesta. Marjaniemestä muodostui paikallinen merenkulun keskuspaikka vasta 1700-luvun lopulla. Vielä vuonna 1753 Marjaniemessä sijainneen 1500- ja 1600-lukujen vaihteessa perustetun tilan mainitaan olleen autio. Marjaniemen asutus alkoi ensimmäisen väylämerkin ja myöhemmän tunnusmajakan valmistumisen myötä. Jo ennen vuotta 1800 Marjaniemen kalastajat toimivat luotseina lisätienestien toivossa, avustaen Ouluun pyrkiviä aluksia. Luotsaus- ja majakkatoiminta siirtyi kruunulle vuonna 1849, siihen saakka siitä vastasivat oululaiset porvarit. ==Lähteet== ==Aiheesta muualla== * Luotokeskuksen nettikamera Luokka:Hailuodon kylät
Henkilötodistus

Henkilötodistus on Suomessa esimerkiksi passi tai poliisin myöntämä kuvallinen henkilökortti. Sitä käytetään henkilöllisyyden varmentamiseen. Ajokortti ei ole virallinen henkilötodistus, vaikka se usein hyväksytään. Ajokorttia ei voi käyttää matkustusasiakirjana. Yritykset, pankit ja viranomaiset eivät välttämättä hyväksy ajokorttia henkilötodistuksena. Henkilötodistuksesta ilmenee muun muassa: *koko nimi *syntymäaika *henkilötunnus *sukupuoli *kasvokuva *kansalaisuus Henkilötodistusta tarvitaan esimerkiksi maahantulossa ja maksettaessa siruttomalla pankkikortilla suuria summia (yleensä yli 50 euroa, summa on myyjän päätettävissä). Henkilötodistuksen väärentämisen estämiseksi viranomaiset sisällyttävät todistuksiin erilaisia välineitä, jotka hankaloittavat väärentämistä ja auttavat aitojen asiapapereiden tunnistuksessa. Niitä ovat esimerkiksi hologrammit, piilotekstit, erikoispaperi ja leima. Luokka:Oikeudelliset asiakirjat Luokka:Tunnistautuminen
Analogia

Analogia (kreikan sanasta analogos, järjenmukainen, yhtäpitävä) tarkoittaa yhdenmukaisuutta, samankaltaisuutta, vastaavuutta, verrattavuutta. Käsitteellä on erilaisia erityismerkityksiä: * Analogia, yhdenmukaisuus, on termi tavalle selittää asioiden yhdenmukaisuutta, verrattavuutta tai vastaavuutta. * Biologiassa analogia on (alkuperältään erilaisten) elinten samatoimisuus tai samatoimintaisuus. * Kielitieteessä analogia on sanan tai muodon yhtäläistävä vaikutus toiseen. * Analogia-skeema == Katso myös == * Analogisuus * Virheellinen analogia
Flórián Albert

Flórián Albert (15. syyskuuta 1941 Hercegszántó – 31. lokakuuta 2011) oli unkarilainen jalkapalloilija, pelipaikaltaan hyökkääjä. Hänet valittiin Euroopan vuoden jalkapalloilijaksi vuonna 1967. Albert pelasi koko uransa, vuodesta 1958 vuoteen 1974, samassa joukkueessa, Ferencvárosissa. Hän voitti joukkueessa neljästi Unkarin-mestaruuden (1962–1963, 1964, 1967, 1968) ja vuonna 1965 Messucupin (nyk. Eurooppa-liiga). Unkarin maajoukkueessa Albert pelasi 75 ottelua ja teki 31 maalia. Hän voitti 1962 MM-turnauksen maalikuninkuuden neljällä maalillaan viiden muun pelaajan kanssa. == Lähteet == Luokka:Unkarilaiset jalkapalloilijat Luokka:Vuonna 1941 syntyneet Luokka:Vuonna 2011 kuolleet
Da, Dm ja Dm3

Da, Dm ja Dm3 ovat ruotsalaisen sähköveturityypin eri variantteja. Eri sarjan veturit eroavat toisistaan vain akselijärjestyksen ja hyttien lukumäärän perusteella. Veturityypit kehitettiin 1940-luvulla, jolloin tarvittiin uutta voimakkaampaa sähköveturityyppiä. Helpoten tämä tapahtui modernisoimalla ja kehittämällä olemassa olevaa D-sarjan veturia tarvetta vastaavaksi. ==Da== Alun perin Da-sarjan vetureita oli tarkoitus modernisoida, mutta töiden edetessä veturista tuli käytännössä uutta konstruktiota. Loppujen lopuksi D- ja Da-sarjojen vetureilla ei ollut juurikaan muuta yhteistä kuin akselijärjestys. Statens Järnvägarin omistamat Da-sarjan veturit ajoivat viimeiset ajonsa vuoteen 1995 mennessä. ==Dm ja Dm3== Dm-sarjan veturit ovat yksiohjaamoisia, joten niitä käytettiin aina kahden veturin yksikkönä molempiin suuntiin ajon mahdollistamiseksi. Dm-sarja tuli liikenteeseen Malmbanan-radalla 1950–1960-luvuilla, jossa niitä käytettiin lähes yksinomaan raskaiden malmijunien vetoon. 1960–1970-luvuilla Dm-sarjaa muutettiin lisäämällä vetureiden väliin kolmas ohjaamoton apuveturi, joka oli muutoin Dm- sarjan veturin kaltainen. Statens Järnvägar käytti näin muodostetusta yksiköstä sarjatunnusta Dm+Dm3+Dm. Kun MTAB otti hoitaakseen malmiliikenteen, muutettiin sarjatunnukseksi nykyisin käytössä oleva Dm3. Sarjan vetureita on nykyisin käytössä Luulajan–Kiirunan–Narvikin välisellä Malmbanan-radalla, jossa niitä käytetään raskaiden malmijunien vetoon. Jäljellä olevat 15 Dm3-veturia omistaa kaivosyhtiö LKAB:n alainen liikenneyhtiö MTAB. ==Tekniset tiedot== Tekniset tiedot koskevat koko kolmiosaista yksikköä. *Pyörästöjärjestys: 1D+D+D1 (ohjaamoyksiköissä neljä vetävää akselia ja yksi juoksuakseli, keskiyksikössä vain neljä vetävää akselia) *Kokonaispaino: 273 tonnia *Kokonaispituus: 35 250 mm *Teho: 7 200 kW *Nopeus: 75 km/h *Suurin vetovoima: 940 kN Dm3-sarjan vetureiden voimansiirto on sähkömekaaninen: ajomoottorin kehittämä teho siirretään mekaanisesti moottorin akselilta kiertokankien avulla pyörille. ==Aiheesta muualla== * Malmbanan -galleria Luokka:Ruotsalainen rautatiekalusto
Primitiivinen alkio

Primitiivinen alkio on ryhmäteoriassa käytettävä nimitys ryhmän G jäsenelle eli alkiolle g, mikäli g on koko ryhmän G generoiva alkio. Toisin sanoen jokainen alkio h', joka kuuluu ryhmään G, voidaan esittää g:n potenssina eli soveltamalla G:n operaattoria g:hen äärellisen monta kertaa. == Katso myös == * Eksplisiittinen primitiivisen alkion lause == Lähteet == * Luokka:Ryhmäteoria
Taito Haara

Taito Kalevi Haara (s. 14. syyskuuta 1942 Orimattila) on suomalainen voima- ja painonnostaja. Haara on ensimmäinen suomalainen voimanoston maailmanmestari. Maailmanmestaruuden hän voitti yli 110 kilogramman sarjassa vuonna 1977 ja sijoittui toiseksi vuosina 1976 ja 1978. Euroopan-mestaruuden hän voitti vuosina 1978 ja 1979 sekä Suomen-mestaruuden vuosina 1976 ja 1978. Hän teki useita Euroopan ennätyksiä. Haara oli ensimmäinen suomalainen, joka nosti jalkakyykyssä 400 kilogrammaa, vuonna 1979. Hänen mukaansa on nimetty yli 400 kilon kyykkääjien ”Taito Haara Klubi”. Painonnostossa Haara osallistui olympialaisiin raskaassa sarjassa (110 kg) Münchenissä 1972 ja Montrealissa 1976. Münchenissä hän jäi punnerruksessa ilman tulosta ja Montrealissa hän sijoittui kymmenenneksi. Vuonna 1973 hän saavutti EM-hopeaa tempauksessa. Pohjoismaiden-mestaruuden hän voitti vuonna 1971 ja vuosina 1971–1976 hän voitti kolme Suomen-mestaruutta. Ammatiltaan Haara oli rikoskomisario. ==Lähteet== Luokka:Suomalaiset voimanostajat Luokka:Suomalaiset painonnostajat Luokka:Vuonna 1942 syntyneet Luokka:Elävät henkilöt
Arapaima

Arapaima eli paiche (Arapaima gigas) on arapaimojen heimoon kuuluva ja jättihaimonnin ohella maailman suurin makeassa vedessä elävä suomullinen kala. Se voi kasvaa kolme metriä pitkäksi ja painaa jopa 200 kiloa. Se elää Etelä- Amerikassa Amazon- ja Essequibo-jokien vesistöissä yhdessä yleisemmän sukulaisensa aravanan kanssa. Arapaimat tulevat pintaan haukkomaan happea noin 15 minuutin välein. Arapaimat syövät muita kaloja. Koska arapaiman liha on ravitsevaa ja lähes ruodotonta, se on suosittu ruokakala. Niitä on istutettu urheilukalastusta varten Thaimaahan ja Malesiaan. == Lähteet == ==Aiheesta muualla== * Luokka:Arapaimakalat Luokka:Seulonnan keskeiset artikkelit
János Arany

János Arany (2. maaliskuuta 1817 – 22. lokakuuta 1882) oli unkarilainen runoilija. Häntä sanottiin "balladien Shakespeareksi": hän kirjoitti yli 40 balladia, jotka on käännetty yli viidellekymmenelle kielelle. Toldi-trilogia (1847) on romanttinen ritariaikaa kuvaava trilogia. Arany oli osallisena vallankumouksellisessa toiminnassa ja päätyi vankilaan. Pian sen jälkeen Arany käänsi kolme Shakespearen näytelmää unkariksi. Kerrotaan hänen opetelleen englantia vankilassa vertailemalla englanninkielistä ja saksankielistä Raamattua toisiinsa. Budapestin metrossa on Arany János -niminen asema, joka sijaitsee samannimisen kadun varrella. Tämä katu, kuten monet muutkin Unkarissa, on nimetty runoilijan muistoksi. == Suomennetut teokset == * * Aranyn runojen suomennoksia on julkaistu myös antologioissa ja lehdissä. ===Suomennettuja runoja=== ;LähdeJános Arany, Lahden kaupunginkirjaston runotietokanta 25.11.2021, viitattu 26.11.2021 * Klára Zács, suom. teoksessa: Paavo Cajander, Runoelmia, toim. A. V. Koskimies, Helsinki : Kirja 1914 János Aranyn runoja on julkaistu suomeksi myös seuraavissa antologioissa: Unkarin lyyra: unkarilaista lyriikkaa keskiajalta nykyaikaan, suom. ja toim. Toivo Lyy, Helsinki: Suomalaisen kirjallisuuden seura 1970 * Epilogi * Jo jätän luuttuni... * Kansanlaulu * Perhepiiri * Walesin bardit * *Vastaus Petöfille * Yksinäisyydessä Vapauden tulet, toim. Arvo Turtiainen, suom. Otto Manninen ym., Kansankulttuuri 1952 * Järkkymättä (Rendületlenül) * Laulun laantuessa (Dal fogytán), suom. . Elvi Sinervo * Neuvo, suom. . Elvi Sinervo * Perhepiiri (), suom. Elvi Sinervo, Aira Sinervo * Sivilisaatio (Civilizáció), suom. Elvi Sinervo * Walesin runonlaulajat (A walesi bárdok), suom. Elvi Sinervo Unkarin albumi 1, toim. Antti Jalava, Jyväskylä : Weilin ja Göös 1881. Runo suomentanut suom. Arvid Genetz * Klara Zács * Ritari Bor == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset kielenkääntäjät Luokka:Vuonna 1817 syntyneet Luokka:Vuonna 1882 kuolleet
Paavo Palokangas

Paavo Lauri Palokangas (s. 11. lokakuuta 1943 Helsinki, Suomi) on suomalainen pistooliampuja. Hän on edustanut urallaan Orimattilan Jymyä. Hän voitti 10 m ilmapistoolissa Soulissa 1978 maailmanmestaruuden ja vuonna 1979 Lvivissä 50 m vapaapistooli Euroopan mestaruuden silloisella maailmanennätystuloksella 577. Olympialaisissa hän sijoittui sekä 1980 Moskovassa että 1984 Los Angelesissa vapaapistoolissa kahdeksanneksi. Työuransa Palokangas teki teollisena muotoilijana. Palokankaan suunnittelema julkinen taideteos on Liehuva harja valtatiellä 4 Orimattilan liittymässä Mäntsälässä. ==Lähteet== Luokka:Suomalaiset ampujat Luokka:Suomalaiset muotoilijat Luokka:Vuonna 1943 syntyneet Luokka:Elävät henkilöt
SYP

SYP tarkoittaa seuraavia asioita: *Suomen Yhdyspankki, entinen pankki *Sosialistinen yhtenäisyyspuolue, entinen puolue *Suomen Yksityisyrittäjäin Puolue, entinen puolue *Syyrian punta eli Syyrian liira (ISO 4217 -tunnus).
Jorma Aranko

Jorma Kalevi Aranko (15. lokakuuta 1931 Helsinki – 16. elokuuta 2018 HelsinkiKuolinilmoitus Helsingin Sanomissa 9.9.2018, sivu C 14) oli pankkitarkastusviraston pääjohtaja ja vuonna 1993 perustetun Rahoitustarkastuksen (Rata) johtaja vuosina 1988–1996. Koulutukseltaan Aranko oli ekonomi. Ennen pankkitarkastusvirastoon siirtymistään Aranko toimi pitkään Postipankin Lontoon edustajana ja sitä ennen 12 vuotta Suomen Pankissa.75 vuotta huomenna: Haastattelupyyntö hämmästytti Turun Sanomat 2006 Myöhemmin Aranko oli IMF:n nimittämänä avustamassa Viron rahoitustarkastuksen kehittämisessä.International Monetary Fund Internatinal co-operation Eesti Pank. Bank of Estonia == Lähteet == == Aiheesta muualla == *Jorma Arangon muistokirjoitus Helsingin Sanomissa Luokka:Suomalaiset elinkeinoelämän vaikuttajat Luokka:Suomen Pankin henkilöstö Luokka:Valtionlaitosten johtajat Luokka:Vuonna 1931 syntyneet Luokka:Vuonna 2018 kuolleet
Madeleine Berthod

Madeleine Chamot-Berthod (s. 1. helmikuuta 1931) on entinen sveitsiläinen alppihiihtäjä ja olympiavoittaja. Vuoden 1952 olympialaisissa Oslossa Berthod oli syöksyssä ja pujottelussa kuudes. Vuonna 1956 Cortina d'Ampezzossa hän oli neljäs suurpujottelussa, mutta voitti syöksylaskun peräti 4,7 sekunnin erolla seuraavaan. Tämä on lajin kaikkien aikojen suurin voittomarginaali olympialaisissa. Berthod kilpaili myös Squaw Valleyssa 1960. MM-kisoissa Åressa 1954 Berthod oli hopealla suurpujottelussa ja alppiyhdistetyssä. Vuonna 1956 Cortinassa hän voitti kultaa alppiyhdistetyssä, joka ei ollut olympialajina tuolloin. == Lähteet == == Aiheesta muualla == * Berthod olympic.org:ssa Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1931 syntyneet Luokka:Elävät henkilöt
Araks

Aras, kirjoitetaan myös Araks, Arax, Araxes tai Araz (persiaksi ارس, armeniaksi Արաքս, azeriksi Araz), on merkittävä rajajoki Aasiassa. Sen alkulähteet ovat Anatolian ylängöllä Turkissa, jonka jälkeen se seurailee Turkin ja Armenian, sitten Iranin ja Armenian ja lopulta Azerbaidžanin ja Iranin välistä rajaa kunnes yhtyy Kurajokeen Azerbaidžanissa, 121 kilometriä Kurajoen suusta yläjuoksulle. Kuran vesistöön kuuluvan Arasjoen kokonaispituus on 1 072 kilometriä ja valuma-alueen laajuus 102 000 neliökilometriä. Tästä noin 440 kilometriä Arasjoki toimii rajajokena. Suurin virtaama (Azerbaidžanin alueella) on 2 910 m3/s (Garadonlu) ja minimivirtaama 11,0 m3/s. Keskimäärin joki kuljettaa 9,0–9,5 km3 vettä vuodessa Kurajokeen. Joki on padottu ainakin kahdessa kohtaa sähkön tuottamiseksi (Arasin pato Neuvostoliiton ja Iranin välisen 1970 sopimuksen jälkeen () joka synnytti Arasin tekojärvi Iranin pohjoisosan (Länsi-Azerbaidžanin provinssin koillisnurkan) ja Azerbaidžanin Nahitševanin väliin. Khomarlun pato sijaitsee idempänä: Lisäksi rakenteilla on Meghrin pato uusine vesivoimaloineen Armenian ja Iranin rajalle. Araks 02.jpg|Arasjokea Turkissa. Yervandashat.JPG|Yervandashatin kylä Armenian Armavirin maakunnassa, joen varrella. Aras River, Turkey-Armenia-Iran Border Region.JPG|Kansainväliseltä avaruusasemalta otettu kuva Araratvuoresta ympäristöineen. Arasjoen uoma näkyy tummempana viljelyalueena kuvan yläosassa ja muodostaa rajan Turkin ja Armenian rajalla (suuri kuvatiedosto). Aras-02.jpg|Aras Iranin rajalla. KhodaAfarin Dam.jpg|Khomarlun pato ja vesivoimala Arasjoessa Iranin ja Azerbaidžanin rajalla. ==Lähteet== ==Aiheesta muualla== Luokka:Turkin joet Luokka:Azerbaidžanin ja Iranin raja Luokka:Armenian ja Iranin raja Luokka:Azerbaidžanin joet Luokka:Kuran vesistö Luokka:Rajajoet
Grand Prix 2

Grand Prix 2 (tunnetaan myös lyhenteellä GP2) on MicroProsen vuonna 1996 julkaisema ajopeli. Pelissä oli ilmestyessään jo vanhentunut FIA:n vuoden 1994 Formula 1 -kauden lisenssi, joka sisälsi kaikki tuolloiset radat ja tallit sekä lähes kaikki kuljettajat. Se oli myös ensimmäisiä tietokonepelejä, jotka käyttivät 3D-objektien teksturointia, SVGA-tasoista grafiikkaa ja ennen kaikkea siinä oli yksinkertainen, mutta todenmukainen fysiikkamoottori. Pelillä on yhä oma pieni aktiivinen harrastajakuntansa. Grand Prix 2 oli toisaalta surullisen kuuluisa järjestelmävaatimuksistaan. Julkistamisensa aikana mikään saatavilla oleva järjestelmä ei kyennyt pyörittämään sitä kaikilla pelin grafiikka-asetuksilla. Edeltäjäänsä Formula One Grand Prix’hin verrattuna peli oli muuttunut täysiveriseksi simulaatioksi, jossa pelaajalle tarjottiin niin halutessaan nähtäväksi telemetriatietoja ja lukemattomia säätömahdollisuuksia. Toisaalta oppimiskynnys ei juurikaan muuttunut ja pelaaja kykeni kytkemään halutessaan ajohelpotuksia päälle entiseen tapaan. == Aiheesta muualla == * Luokka:Formula One Grand Prix Luokka:MS-DOS-pelit Luokka:Vuoden 1996 videopelit de:Grand Prix (Computerspiel)#Grand Prix 2
Almikit

Almikit (Solenodontidae) on nisäkäsheimo Soricomorpha-lahkossa. Heimoon kuuluu yksi suku, jossa on kaksi elossa olevaa lajia. Niiden lisäksi tunnetaan muutamia sukupuuttoon kuolleita lajeja. Almikit muistuttavat päästäisiä. Niillä on pitkä ja rustoinen kuono, pitkä ja karvaton häntä, pienet silmät sekä karhea tummanruskea tai musta turkki. Almikit ovat 70–80 senttimetriä pitkä hännästä kuononkärkeen ja painavat noin yhden kilogramman. Kaksi elävää almikkilajia ovat kuubanalmikki (Solenodon cubanus, aik. Atopogale cubana) Kuubassa ja Haitissa sekä haitinalmikki (Solenodon paradoxus) koko Hispaniolan saarella. Molemmat lajit ovat uhanalaistuneet uudisasukkaiden tuotua alueelle mangusteja, kissoja ja koiria. Haitinalmikki on miltei kuollut sukupuuttoon, sillä havainnot siitä ovat todella harvinaisia. Kuubanalmikkakin pidettiin sukupuuttoon kuolleena, kunnes elävä yksilö löydettiin vuonna 2003. Almikkinaaraiden nännit sijaitsevat melkein takapuolessa. Lisäksi almikeilla on myrkyllistä sylkeä, jota erittyy alaleuan sylkirauhasista. == Lähteet == *